section_heading: Mrežni model
paragraph_text: Proxmox VE koristi Bridge model mrežne veze prema virtualnim računalima i Linux kontejnerima. Mrežni most (premosnik) odnosno bridge radi poput mrežnog preklopnika (switcha) na OSI sloju dva (OSI 2), ali implementiranog u softveru. Neke druge platforme za virtualizaciju (pr. VMware ESXi i Hyper-V) ovakvo sučelje nazivaju vSwitch ili virtual switch.